
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2014. gada 12. augusta noteikumos Nr. 461 "Prasības pārtikas kvalitātes shēmām, to ieviešanas, darbības, uzraudzības un kontroles kārtība"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Lai veicinātu ražotāju iesaistīšanos Nacionālajā pārtikas kvalitātes shēmā (turpmāk – NPKS), kā arī dotu iespēju patērētājiem saņemt vairāk paaugstinātas kvalitātes produktu, jāizdara grozījumi spēkā esošajos Ministru kabineta 2014. gada 12. augusta noteikumos Nr. 461 "Prasības pārtikas kvalitātes shēmām, to ieviešanas, darbības, uzraudzības un kontroles kārtība" (turpmāk – noteikumi Nr. 461), kuros noteiktas prasības pārtikas kvalitātes shēmām.
1.2. Mērķis
Mērķa apraksts
Precizēt Nacionālās pārtikas kvalitātes shēmas prasības par saldētiem augļiem un ogām, noteikt kvalitātes kritērijus jauniem produktiem – kaltētiem augiem, kaņepju sēklām, saulespuķu sēklām un ķirbju sēklām, dot iespēju bioloģiskās lauksaimniecības augu izcelsmes produktu ražotājiem piedalīties NPKS, lai veicinātu ražotāju iesaistīšanos NPKS, kā arī harmonizēt normatīvo aktu prasības sabiedriskās ēdināšanas uzņēmumiem, kas iesaistīti bioloģiskās lauksaimniecības kontroles un uzraudzības sistēmā.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Spēkā esošo noteikumu Nr. 461 3. punktā ir noteikti pārtikas kvalitātes shēmu darbības pamatprincipi: visi pārtikas aprites posmi ir izsekojami, operators ir pārtikas kvalitātes shēmas produkta ražotājs, kas ievēro prasības atbilstoši normatīvajiem aktiem par pārtikas kvalitātes shēmām, un lietošanai pārtikā paredzētais produkts ir laists tirgū.
Kārtība, kādā sabiedriskās ēdināšanas uzņēmums iekļaujams bioloģiskās lauksaimniecības kontroles un uzraudzības sistēmā, noteikta vispārējos normatīvajos aktos bioloģiskās lauksaimniecības jomā. Noteikumos Nr. 461 ir noteikts, ka sabiedriskās ēdināšanas uzņēmums, kas ir iesaistīts bioloģiskās lauksaimniecības kontroles un uzraudzības sistēmā atbilstoši normatīvajiem aktiem bioloģiskās lauksaimniecības jomā un izmanto noteiktu īpatsvaru (eiro) – 30–60 procentu, 61–90 procentu vai 91–100 procentu – bioloģisko produktu, minētajā apliecinājumā norāda arī šo produktu atbilstošo procentuālo daļu.
Spēkā esošo noteikumu Nr. 461 9. un 10. pielikumā noteikts, ka NPKS produktu var marķēt ar 5. pielikuma II nodaļā minēto norādi (zaļās krāsas norādi), ja izejvielu audzētājs un operators – primāro produktu ražotājs – nodrošina to, ka produkts ir audzēts atbilstoši normatīvajiem aktiem par lauksaimniecības produktu integrētās audzēšanas, uzglabāšanas un marķēšanas prasībām un kontroles kārtību un to apliecina ieraksts Valsts augu aizsardzības dienesta Lauksaimniecības produktu integrētās audzēšanas reģistrā. Noteikumu Nr. 461 10. pielikumā ir noteiktas prasības, kas attiecas uz saldētām ogām un saldētu ogu pārstrādi. Nepieciešams noteikt prasības saistībā ar kaltētiem augiem, kaņepju sēklām, saulespuķu sēklām un ķirbju sēklām.
Problēmas un risinājumi
Problēmas apraksts
Tā kā pārtikas kvalitātes shēmā viens no nosacījumiem ir tāds, ka produktam jābūt laistam tirgū, un noteikumi paredz, ka operators pēc pašdeklarācijas principa iesniedz apliecinājumu kontroles institūcijai (bioloģiskās lauksaimniecības shēmā) vai pārskatu par iepriekšējā gadā realizētajiem produktiem (NPKS) ražotāju grupai (AĢIN, ACVN, GTĪ), noteikumu Nr. 461 3. punkts ir jāprecizē, nosakot, ka kontroles institūcija ikgadējā kontrolē vai saistībā ar saņemto datu apstrādi, vai pēc šaubu rašanās ir tiesīga pieprasīt no operatora papildinformāciju vai dokumentus, kas apliecina konkrēto pārtikas kvalitātes shēmas produktu realizāciju.
Risinājuma apraksts
Noteikumos Nr. 461 ir jāprecizē 3. punkts, to papildinot ar prasību, ka kontroles institūcija var pieprasīt operatoram informāciju vai dokumentus, kas apliecina konkrēto shēmas produktu realizāciju.
Problēmas apraksts
Pārtikas produktu ražotājiem ir pienākums ievērot normatīvo aktu prasības pārtikas aprites jomā neatkarīgi no tā, vai šāds pienākums ir noteikts noteikumos Nr. 461.
Risinājuma apraksts
Svītrots noteikumu Nr. 461 12. punkts.
Problēmas apraksts
Kārtība, kādā sabiedriskās ēdināšanas uzņēmumu iekļauj bioloģiskās lauksaimniecības kontroles un uzraudzības sistēmā, ir noteikta vispārējos normatīvajos aktos bioloģiskās lauksaimniecības jomā. Spēkā esošie Ministru kabineta 2009. gada 26. maija noteikumi Nr. 485 noteic, ka sabiedriskās ēdināšanas uzņēmumu iekļauj bioloģiskās lauksaimniecības kontroles un uzraudzības sistēmā, ja mēneša laikā ēdienu gatavošanai iegādāto bioloģisko produktu (izņemot alkoholisko dzērienu un trifeļu sēņu) īpatsvars (eiro) atbilst vienam no šādiem kritērijiem: 30–60 procentu, 61–90 procentu, 91–100 procentu.                           
TAP portālā ir ievietots jauns Ministru kabineta noteikumu projekts "Bioloģiskās lauksaimniecības uzraudzības un kontroles kārtība", kas paredz mainīt šīs prasības, t. i., mēneša laikā ēdienu gatavošanai iegādāto bioloģiski sertificētu produktu (izņemot alkoholisko dzērienu un trifeļu sēņu) īpatsvars, kas noteikts pēc vērtības (eiro) vai svara (kg), ir 20–50 procentu, 51–80 procentu vai 81–100 procentu. Nepieciešams harmonizēt normatīvo aktu prasības, precizējot sabiedriskās ēdināšanas uzņēmumam apliecinājumā norādāmo informāciju ar atsauci uz vispārējiem normatīvajiem aktiem bioloģiskās lauksaimniecības jomā.
Risinājuma apraksts
Noteikumu 41.1.3. apakšpunkts ir jāprecizē, nosakot, ka sabiedriskās ēdināšanas uzņēmums, kas ir pakļauts bioloģiskās lauksaimniecības kontroles un uzraudzības sistēmai un izmanto noteiktu īpatsvaru bioloģisko produktu, apliecinājumā norāda arī šo produktu atbilstošo procentuālo daļu pēc vērtības (eiro) vai svara (kg) saskaņā ar normatīvajiem aktiem bioloģiskās lauksaimniecības jomā.
Problēmas apraksts
Noteikumos Nr. 461 ir jāprecizē 8. pielikuma 1. tabula, to papildinot ar prasībām saistībā ar kaņepju sēklām, saulespuķu sēklām un ķirbju sēklām.
Risinājuma apraksts
Noteikumu Nr. 461 8. pielikuma 1. tabulā iekļautas prasības par jauniem produktiem – kaņepju sēklām, saulespuķu sēklām un ķirbju sēklām. Ievērojot Tiesību aktu portāla tehniskos risinājumus, minētie pielikumi ir izteikti jaunā redakcijā.
Problēmas apraksts
Spēkā esošo noteikumu Nr. 461 9. un 10. pielikumā noteikts, ka NPKS produktu var marķēt ar 5. pielikuma II nodaļā minēto norādi (zaļās krāsas norādi), ja izejvielu audzētājs un operators – primāro produktu ražotājs – nodrošina to, ka produkts ir audzēts atbilstoši normatīvajiem aktiem par lauksaimniecības produktu integrētās audzēšanas, uzglabāšanas un marķēšanas prasībām un kontroles kārtību un to apliecina ieraksts Valsts augu aizsardzības dienesta Lauksaimniecības produktu integrētās audzēšanas reģistrā, tomēr šāda prasība ierobežo bioloģiskās lauksaimniecības augu izcelsmes produktu (dārzeņu, kartupeļu, sēņu, augļu, ogu u. c. un to pārstrādes produktu) ražotāju iespējas iesaistīties NPKS. Jārod vienlīdzīga pieeja visiem bioloģisko produktu ražotājiem, lai, ievērojot papildu NPKS prasības, tie varētu iesaistīties šajā shēmā.
Risinājuma apraksts
Noteikumos Nr. 461 ir jāprecizē 9. un 10. pielikuma 1. punkts, proti, ka produktu var marķēt ar 5. pielikuma II nodaļā minēto norādi (zaļās krāsas norādi) arī tad, ja produkts ir audzēts atbilstoši normatīvajiem aktiem par bioloģiskās lauksaimniecības ražošanu, produktu marķēšanu, uzraudzību un kontroli.
Ievērojot Tiesību aktu portāla tehniskos risinājumus, minētie pielikumi ir izteikti jaunā redakcijā.
Problēmas apraksts
Noteikumu Nr. 461 10. pielikumā ir noteiktas prasības saistībā ar saldētām ogām un saldētu ogu pārstrādi. Tā kā saldētas ogas tiek sagatavotas dažādos veidos, arī biezeņos ar cukuru vai bez tā, pielikumā dotais saraksts ir jāpapildina ar jauniem produktiem. Tāpat ir svarīgi noteikt tiem papildu mikrobioloģiskos rādītājus, lai samazinātu apdraudējumu patērētāju veselībai.
Risinājuma apraksts
Lai mazinātu apdraudējumu patērētāju veselībai, precizētas 10. pielikuma 2. tabulas 3. un 4. rindā noteiktās prasības saistībā ar saldētiem augļiem un ogām, nošķirot prasības izejvielām, kas paredzētas termiskai pārstrādei, no prasībām saldētām ogām un biezeņiem (ar pievienotu cukuru vai bez tā), kurus paredzēts lietot uzturā arī bez termiskas apstrādes. Vienlaikus šiem produktiem noteikti papildu mikrobioloģiskie kritēriji, t. i., zarnu nūjiņu grupas baktēriju skaits nedrīkst pārsniegt 1 × 10² KVV/g, bet Salmonella baktēriju klātbūtne 25 g produkta vispār nav pieļaujama.
Problēmas apraksts
Noteikumu Nr. 461 13. pielikumā ietvertās prasības par tēju un garšvielām ir jāpapildina ar prasībām arī par kaltētiem augiem.
Risinājuma apraksts
Precizēts 13. pielikuma nosaukums, 2. un 6. punkts, kā arī tabulas nosaukums un 1. rindas 1. kolonna, ietverot nosacījumus par kaltētiem augiem.
Ievērojot Tiesību aktu portāla tehniskos risinājumus, minētais pielikums ir izteikts jaunā redakcijā.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Patērētāji
Ietekmes apraksts
Paplašinot NPKS operatoru skaitu un produktu sortimentu, patērētājiem būs iespēja iegādāties vairāk pārtikas kvalitātes shēmu produktu.
Juridiskās personas
Pārtikas uzņēmumi, kas iesaistījušies un plāno iesaistīties nacionālajā pārtikas kvalitātes shēmā
Pārtikas un veterinārais dienests
Ietekmes apraksts
Noteikumu projekts ietekmēs pārtikas kvalitātes shēmās iesaistītos dalībniekus, kā arī jaunus NPKS dalībniekus, dodot iespēju palielināt sertificējamo produktu skaitu NPKS.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Nē
2.2.2. uz nozaru konkurētspēju:
Jā
Ietekmes apraksts
Operatoriem (ražotājiem) ir dota iespēja ražot paaugstinātas kvalitātes vietējos produktus un piedalīties pārtikas kvalitātes shēmās.
2.2.3. uz uzņēmējdarbības vidi:
Jā
Ietekmes apraksts
Operatoriem (ražotājiem) ir dota iespēja ražot kvalitatīvus vietējos produktus un piedalīties pārtikas kvalitātes shēmās, palielinot savu konkurētspēju, kā arī patērētāji var saņemt kvalitatīvus vietējos produktus. NPKS operatoriem nav paredzama administratīvā sloga palielināšanās, jo dalība pārtikas kvalitātes shēmās ir brīvprātīga. 
2.2.4. uz mazajiem un vidējiem uzņēmējiem:
Nē
2.2.5. uz konkurenci:
Nē
2.2.6. uz nodarbinātību:
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Pārtikas un veterinārais dienests
Nevalstiskās organizācijas
Biedrība "Lauksaimniecības organizāciju sadarbības padome", Latvijas Pārtikas uzņēmumu federācija
Cits
-
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://vktap.mk.gov.lv/legal_acts/headers/27d64613-faa1-4d69-8704-fb32568b45ac/public_participations

6.3. Sabiedrības līdzdalības rezultāti
Publiskās apspriešanas laikā netika saņemti ne iebildumi, ne priekšlikumi.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Pārtikas un veterinārais dienests
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

